અમદાવાદમાં જમીન વિકાસનીગમમાં પડેલા એસીબીના દરોડાના પગલે હવે હિંમતનગર શહેરમાં આવેલી મદદનીશ નિયામકની કચેરી ખાતે પણ તપાસ હાથ ધરવામાં આવી હતી અને આ ઉપરાંત એમકે દેસાઇના ભાડે રાખેલા મકાનમાં પણ સર્ચ કરવામાં આવ્યુ હતુ. એમ. કે દેસાઇના પાટણ સ્થિત મકાનમાં ગઇ રાત્રીએ સર્ચ કર્યા બાદ આજે સવારે હિંમતનગર ખાતે પણ તેમના બગીચા વિસ્તારમાં આવેલા મકાનમાં સર્ચ કરી પંચનામાંની કાર્યવાહી હાથ ધરવામાં આવી હતી.